《门人何乃图过访留宿赋赠》
明代·黎景义

澹交离索久，一见慰遐思。朗朗百间屋，汪汪千顷陂。

壮心怜晓月，佳句逼寒飔。白首吾无似，青云尔厚期。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。